Správa Komisie Rade a Európskemu parlamentu o výdavkoch EPZF Systém včasného varovania č. 1 – 3/2010 /* KOM/2010/0229 v konečnom znení */





[pic] | EURÓPSKA KOMISIA | Brusel, 12.5.2010 KOM(2010) 229 v konečnom znení SPRÁVA KOMISIE RADE A EURÓPSKEMU PARLAMENTU o výdavkoch EPZF Systém včasného varovania č. 1 – 3/2010 OBSAH 1. Rozpočtový postup EPZF v roku 2010 3 2. Príjmy pripísané EPZF 3 3. Príjmy pochádzajúce z dočasných súm na reštrukturalizáciu (odvetvie cukru) 4 4. Pripomienky k predbežnému plneniu rozpočtu EPZF na rok 2010 4 5. Čerpanie pripísaných príjmov EPZF 7 6. Čerpanie príjmov pochádzajúcich z dočasných súm na reštrukturalizáciu (odvetvie cukru) 8 7. Čerpanie fondu na reštrukturalizáciu v odvetví cukru 8 8. Závery 8 PRÍLOHA 1 PRÍLOHA 2: | ROZPOčTOVÝ POSTUP EPZF 2010 PREDBEžNÁ SPOTREBA ROZPOčTOVÝCH PROSTRIEDKOV EPZF K 31. 1. 2010 | 1. ROZPOčTOVÝ POSTUP EPZF V ROKU 2010 ROZPOčTOVÝ POSTUP NA ROK 2010 pre Európsky poľnohospodársky záručný fond (EPZF) a zodpovedajúce sumy rozpočtových prostriedkov požadovaných v každej fáze postupu sú zhrnuté v tabuľke uvedenej v prílohe 1. Rozpočtový orgán prijal rozpočet EPZF na rok 2010 17. decembra 2009. Rozpočtom sa vyčlenili rozpočtové prostriedky na záväzky a platby vo výške: - 43 417,4 milióna EUR na záväzky a 43 633,1 milióna EUR na platby na trhové opatrenia v poľnohospodárstve a priamu pomoc (oblasť politiky 05), - 371,9 milióna EUR na záväzky a 253,7 milióna EUR na platby na veterinárne a fytosanitárne opatrenia v poľnohospodárstve (oblasť politiky 17), - 30,5 milióna EUR na záväzky a 31,0 milióna EUR na platby na rybárstvo (oblasť politiky 11). Celkové vyčlenené viazané rozpočtové prostriedky EPZF sa rovnajú sume 43 819,8 milióna EUR a platobné rozpočtové prostriedky EPZF sume 43 917,8 milióna EUR. Rozdiel medzi viazanými a platobnými rozpočtovými prostriedkami je spôsobený tým, že diferencované rozpočtové prostriedky sa využívajú na konkrétne opatrenia, ktoré realizuje priamo Komisia. Tieto schémy sa týkajú najmä podpory poľnohospodárskych výrobkov, politických strategických a koordinačných opatrení v oblasti poľnohospodárstva, ako aj veterinárnych a fytosanitárnych opatrení. 2. PRÍJMY PRIPÍSANÉ EPZF Na základe pravidiel podľa článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z poplatkov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka[1]. Opravný list Komisie na rok 2010 priniesol najnovší odhad výšky rozpočtových prostriedkov Komisie, ktoré budú potrebné na financovanie očakávaných výdavkov na trhové opatrenia a priamu pomoc, a odhady pripísaných príjmov, ktoré by sa mali podľa očakávania zinkasovať počas príslušného rozpočtového roku, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roka. Na základe toho Komisia vo svojom návrhu opravného listu týkajúceho sa výšky rozpočtových prostriedkov, ktoré sa majú vyčleniť pre EPZF, zohľadnila celkové očakávané pripísané príjmy v budúcom rozpočtovom roku tak, že požiadala o vyčlenenie prostriedkov vypočítaných odpočítaním svojich odhadovaných pripísaných príjmov od svojich odhadovaných výdavkov na EPZF v tom istom roku. Rozpočtový orgán potom prijal nový rozpočet EPZF, ktorého vyčlenené prostriedky sú znížené o očakávané pripísané príjmy. V čase vytvárania opravného listu na rok 2010 Komisia odhadovala dostupné pripísané príjmy na 922,0 milióna EUR. Konkrétne: - Pripísané príjmy, ktorých vytvorenie sa očakávalo počas rozpočtového roku 2010, sa odhadovali na 789,0 milióna EUR. Z opráv na základe overenia súladu sa očakávala suma 600,0 milióna EUR a z nezrovnalostí suma 91,0 milióna EUR. Príjmy z odvodov za mlieko sa odhadovali na 98,0 milióna EUR. - Suma pripísaných príjmov, ktorá sa mala preniesť z rozpočtového roka 2009 do roku 2010, sa odhadovala na 133,0 milióna EUR. Komisia vo svojom opravnom liste na rok 2010 určila pripísané príjmy vo výške 922,0 milióna EUR na dve schémy. Konkrétne: - 222,0 milióna EUR vyčlenila na prevádzkové prostriedky pre organizácie výrobcov v odvetví ovocia a zeleniny a - 700,0 milióna EUR určila na režim jednotnej platby. Rozpočtový orgán na tieto dve schémy nakoniec schválil rozpočtové prostriedky vo výške 547,0 milióna EUR a 28 480,0 milióna EUR v súlade s opravným listom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek na rozpočtové prostriedky vo výške 769,0 milióna EUR na prevádzkové prostriedky pre organizácie výrobcov ovocia a zeleniny a 29 180,0 milióna EUR na režim jednotnej platby. V prílohe 2, ktorá obsahuje predbežné plnenie rozpočtu v roku 2010 k 31. januáru 2010, sú schválené rozpočtové prostriedky na vyššie uvedené dve schémy zahrnuté do pôvodných rozpočtových prostriedkov určených pre sektor ovocia a zeleniny vo výške 720,1 milióna EUR a sektor neviazanej priamej pomoci vo výške 33 272,0 milióna EUR bez toho, aby sa zohľadnili už spomenuté pripísané príjmy. Po zahrnutí pripísaných príjmov do týchto schém predstavujú predpokladané celkové rozpočtové prostriedky v roku 2010 pre odvetvie ovocia a zeleniny 942,1 milióna EUR a pre odvetvie neviazanej priamej pomoci 33 972,0 milióna EUR. 3. PRÍJMY POCHÁDZAJÚCE Z DOčASNÝCH SÚM NA REšTRUKTURALIZÁCIU (ODVETVIE CUKRU) Dočasné sumy na reštrukturalizáciu v odvetví cukru sa považujú za pripísané príjmy určené na financovanie reštrukturalizačnej pomoci v odvetví cukru a ďalšej pomoci plánovanej v rámci Fondu na reštrukturalizáciu v odvetví cukru. Za každý hospodársky rok od roku 2006/2007 do roku 2008/2009 sa tieto sumy týkajú množstvových kvót na cukor, inulínový sirup a izoglukózu pridelených hospodárskym subjektom v každom členskom štáte a členské štáty ich majú uhradiť do fondu v dvoch splátkach, ktorých lehoty splatnosti sú 31. marec a 30. november v každom roku. V čase zostavovania rozpočtu na rok 2010 bol odhad týchto príjmov 606,8 milióna EUR pre nasledujúci rozpočtový rok. Zároveň sa očakávalo presunutie sumy 717,9 milióna EUR z rozpočtového roku 2009 do rozpočtového roku 2010. 4. PRIPOMIENKY K PREDBEžNÉMU PLNENIU ROZPOčTU EPZF NA ROK 2010 PREDBEžNÁ ÚROVEň PLNENIA ROZPOčTU ZA OBDOBIE OD 16. októbra 2009 do 31. januára 2010 v porovnaní s profilom výdavkov na základe ukazovateľa, ktorý bol určený na základe ustanovení článku 20 nariadenia Rady (ES) č. 1290/2005, je znázornená prílohe 2. Následne sa uvádzajú stručné pripomienky k niektorým rozpočtovým položkám, ktoré vykazujú, alebo budú vykazovať v danom roku, najvýznamnejšie rozdiely medzi skutočnou a očakávanou úrovňou plnenia rozpočtu na rok 2010. 4.1. Trhové opatrenia Oproti odsúhlaseným rozpočtovým prostriedkom na opatrenia na poľnohospodárskych trhoch bolo čerpanie k 31. 1. 2010 v porovnaní s plánovaným ukazovateľom nižšie o 74,9 milióna EUR. Tento rozdiel je bezvýznamný. Spôsobili ho predovšetkým potravinové programy a sektor mlieka a mliečnych výrobkov, kde je momentálne takýto stav nedostatočného čerpania. V rovnakom čase iné sektory, ako cukor, ovocie a zelenina, víno a ostatné rastlinné výrobky a ostatné opatrenia boli v nadmernom stave čerpania. 4.1.1. Potravinové programy (– 35,0 milióna EUR) Pomalejší príjem rozpočtových prostriedkov v porovnaní s indikatívnou úrovňou je v tomto momente dôsledkom omeškania schvaľovania distribučného plánu pre potraviny Komisie na rok 2010. Na základe vzoru čerpania z predchádzajúcich rokov sa Komisia domnieva, že toto tempo čerpania je dočasné a bude sa zrýchľovať postupom rozpočtového roka. 4.1.2. Cukor (+ 6,2 milióna EUR) Hlavné opatrenia financované z tohoročného rozpočtu sú platby stále nevybavených vývozných náhrad za cukor odhadované na 12,0 milióna EUR a výdavky na neuvedené množstvo cukru vo verejných skladoch, ktoré sa má rozdeliť osobám v najväčšej núdzi podľa distribučného plánu potravín na rok 2010 odhadované na 11,0 milióna EUR. Pridaním dlžných čiastok za iné schémy cukru odhadovaných na 0,5 milióna predstavuje finálny rozpočet pre sektor cukru 1,5 milióna EUR. V tomto momente sa však platby EPZF pre tento sektor týkajú hlavne dlžných platieb za osvedčenia vývozných náhrad v hodnote 6,7 milióna EUR. Čerpanie cukru z verejných skladov sa ešte nezačalo. Preto platby už realizované v tomto sektore momentálne predstavujú veľkú priepasť prečerpania v porovnaní s odhadovanou úrovňou. Potrebné je však upozorniť na to, že absolútne hodnoty súčasného vzoru čerpania v tomto sektore sú bezvýznamné. 4.1.3. Ovocie a zelenina (+ 14,0 milióna EUR v porovnaní so schválenými rozpočtovými prostriedkami) Túto úroveň čerpania pravdepodobne spôsobili platby členských štátov za prevádzkové fondy pre organizácie výrobcov, ktoré sú financované zo schválených rozpočtových prostriedkov a z príjmov pripísaných do tejto schémy v rozpočte na rok 2010 (Poznámka: podrobnosti pozri v bode 2). Táto úroveň čerpania je výsledkom plnenia ukazovateľa k 31. 1. 2010 v prípade schválených rozpočtových prostriedkov, čo nezahŕňa príjmy pripísané tomuto sektoru. Komisia sa v tejto chvíli domnieva, že celkové úverové rozpočtové prostriedky dostupné pre tento sektor budú dostatočné na úhradu výdavkov, pri ktorých sa očakáva, že vzniknú členským štátom v roku 2010. Poznámka: Pre orientáciu čitateľa Komisia vložila poznámku pod čiarou * v tabuľke, predbežnej spotreby ktorá sa nachádza v prílohe 2. Táto poznámka pod čiarou zobrazuje, aká by bola situácia, pokiaľ by sa uplatnil ukazovateľ k 31. 1. 2010 na všetky rozpočtové prostriedky, ktoré majú byť k dispozícii na financovanie tohto sektora. Ako sa zdôrazňuje v bode 2, celkové predpokladané dostupné financovanie pre tento sektor sa skladá z rozpočtových prostriedkov vo výške 720,1 milióna EUR a pripísaných príjmov pre tento sektor, ktoré sa odhadujú na 222,0 milióna EUR. Pokiaľ by sa uplatnil ukazovateľ na celkové financovanie vo výške 942,1 milióna EUR, ktoré by mali byť dostupné na financovanie tohto sektora, potom by sa nevyčerpalo – 36,4 milióna EUR. 4.1.4. Výrobky vinohradnícko-vinárskeho odvetvia (+ 32.4 milióna EUR) Pokiaľ porovnáme úroveň rozpočtových prostriedkov s ukazovateľom k 31. januáru 2010, tento vzor čerpania uvedených rozpočtových prostriedkov spôsobilo zrýchlenie tempa platieb členských štátov predovšetkým v prípade schémy klčovania vinohradov. Zrýchlenie platieb členských štátov sa zaznamenalo aj v prípade vnútroštátnych schém podpory ale v pomalejšom tempe. 4.1.5. Iné rastlinné výrobky a opatrenia (+ 26,7 milióna EUR) Pokiaľ porovnáme úroveň rozpočtových prostriedkov s ukazovateľom k 31. januáru 2010, tento vzor čerpania uvedených rozpočtových prostriedkov spôsobilo zrýchlenie tempa platieb členských štátov predovšetkým v programoch POSEI. 4.1.6. Mlieko a mliečne výrobky (- 73,1 miliónov EUR) Situácia na trhu s mliekom sa veľmi zlepšila v porovnaní so situáciou v čase vypracovávania opravného listu k rozpočtu na rok 2010. Dôsledkom toho Komisia prerušila platby vývozných náhrad za mliečne výrobky. Navyše trhové ceny v EÚ podstatne vzrástli, a tak zastavenie prúdu odstredeného sušeného mlieka a masla na skladovanie do verejných skladov stabilizovalo skladované množstvo v prípade obidvoch produktov. Pomalejšie čerpanie rozpočtových prostriedkov v porovnaní s hodnotou ukazovateľa v tomto momente spôsobujú súčasné nižšie výdavky, ktoré sa očakávajú aj počas roka v tomto sektore, zapríčinené už uvedenými faktormi. 4.2. Priama pomoc Čerpanie rozpočtových prostriedkov na priamu pomoc v porovnaní s hodnotou ukazovateľa k 31. 1. 2010 bolo nižšie o 90,4 milióna EUR. 4.2.1. Neviazaná priama pomoc (– 61,7 milióna EUR v porovnaní so schválenými rozpočtovými prostriedkami) Túto úroveň čerpania pravdepodobne spôsobili platby členských štátov za režim jednotnej platby, ktorý sa financuje zo schválených rozpočtových prostriedkov, ako aj z príjmov pripísaných tejto schéme v rozpočte na rok 2010 (Poznámka: podrobnosti sú uvedené v bode 2). Zatiaľ čo väčšina členských štátov už realizovala skoro všetky svoje platby v týchto schémach, Grécko ešte neuskutočnilo žiadne platby, pretože pred ich realizáciou musí vykonať kontroly. Táto zistená úroveň nedostatočného čerpania je minimálna, pretože je spôsobená uplatňovaním ukazovateľa k 31. 1. 2010 na schválené rozpočtové prostriedky, ktoré nezahŕňajú príjmy pripísané tomuto sektoru. Poznámka: Pre orientáciu čitateľa Komisia vložila poznámku pod čiarou * v prípade tabuľky predbežnej spotreby, ktorá sa nachádza v prílohe 2. Táto poznámka pod čiarou zobrazuje, aká by bola situácia, pokiaľ by sa k 31. 1. 2010 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto sektora. Ako sa uvádza v predchádzajúcom bode 2, celkové predpokladané financovanie tohto sektora sa skladá zo schválených rozpočtových prostriedkov vo výške 33 272,0 milióna EUR a príjmov pripísaných tomuto sektoru, ktoré sa odhadujú na 700,0 milióna EUR. Preto, ak by sa ukazovateľ uplatnil na celkové financovanie 33 972,0 milióna EUR, ktoré by mali byť k dispozícii pre tento sektor, došlo by k nevyčerpaniu – 676,4 milióna EUR, čo by sa znova mohlo vysvetliť skutočnosťou, že Grécko ešte nevyplatilo predpokladanú pomoc za režim jednotnej platby. 4.2.2. Ostatná priama pomoc (- 29,9 milióna EUR) Tento stav plnenia je spôsobený predovšetkým pomalejším tempom platieb členských štátov v niektorých schémach (prémie za dojčiace kravy a ovce/kozy a za bavlnu) v porovnaní s úrovňou ukazovateľa v tomto momente. V tomto momente sa táto situácia považuje za dočasnú. 4.3. Audit poľnohospodárskych výdavkov 4.3.1. Zúčtovanie z predchádzajúcich rokov (+ 57,6 milióna EUR) Tento súčasný stav plnenia je výsledkom porovnania už vykonaných opráv v súvislosti s vyrovnaním účtov s úrovňou zodpovedajúceho ukazovateľa k 31. januáru 2010. Treba však poznamenať, že ešte neboli prijaté všetky rozhodnutia o zúčtovaní, ktoré sa očakávali v tomto rozpočtovom roku. Komisia preto v tejto chvíli považuje túto úroveň plnenia za dočasnú. Napriek tomu je potrebné zdôrazniť, že hoci Komisia vo svojom opravnom liste na rok 2010 navrhla opravy v hodnote – 80,0 milióna EUR, rozpočtový orgán ponechal hodnotu – 310,0 milióna EUR. Momentálne sa Komisia domnieva, že očakávané opravy zo svojich rozhodnutí o vyrovnaní účtov nebudú stačiť na uhradenie týchto mimoriadnych výdavkov, ktoré spôsobil rozpočtový orgán, a spôsobí to krátkodobý negatívny stav rozpočtových prostriedkov, ktoré by Komisia musela vykryť kladnými rozpočtovými prostriedkami, aby mohla uzatvoriť tento účet v roku 2010. 4.4. Bezpečnosť potravín a krmív, zdravie zvierat, starostlivosť o zvieratá a zdravotný stav rastlín 4.4.1. Programy eradikácie chorôb zvierat ( + 132,5 milióna EUR) Pokiaľ porovnáme úroveň rozpočtových prostriedkov s indikátorom k 31. januáru 2010, tento stav čerpania uvedených rozpočtových prostriedkov spôsobilo zrýchlenie tempa platieb Komisie v programoch eradikácie chorôb zvierat. 5. ČERPANIE PRIPÍSANÝCH PRÍJMOV EPZF Z tabuľky v prílohe 2 vyplýva, že sa k 31. januáru 2010 získali pripísané príjmy vo výške 483,8 milióna EUR . Konkrétne: - príjmy z opráv na základe rozhodnutí pri vyrovnávaní účtov predstavovali približne 188,8 milióna EUR, pričom do konca rozpočtového roka sa očakávajú ďalšie sumy; - príjmy z nezrovnalostí predstavovali približne 55,4 milióna EUR, pričom sa do konca rozpočtového roka takisto očakávajú ďalšie sumy, a - do tejto chvíle bola zinkasovaná väčšina príjmov z odvodov za mlieko, ktoré predstavujú približne 98,1 milióna EUR oproti pôvodnému odhadu 98,0 milióna EUR; - napokon, naproti pôvodne odhadovanej sume 133,0 milióna EUR pripísaných príjmov, ktoré sa preniesli z roku 2009 do roku 2010 sa prenieslo 141,5 milióna EUR. Výška pripísaných príjmov dostupných na financovanie výdavkov v rámci EPZF k 31. januáru 2010 tak predstavuje 483,8 milióna EUR. Momentálne Komisia odhaduje, že z pripísaných príjmov sa má ešte stále získať 305,2 milióna EUR (odhadované pripísané príjmy, ktoré sa majú vytvoriť z rozpočtu v roku 2010 v hodnote 789,0 milióna EUR, z čoho sa už vybralo 483,8 milióna EUR). 6. ČERPANIE PRÍJMOV POCHÁDZAJÚCICH Z DOčASNÝCH SÚM NA REšTRUKTURALIZÁCIU (ODVETVIE CUKRU) Členské štáty zaplatili v novembri 2009 druhú splátku dočasných prostriedkov na reštrukturalizáciu splatných za hospodársky rok 2008/2009 vo výške približne 606,8 milióna EUR zhodne s pôvodne plánovanou sumou. Okrem toho na rozdiel od pôvodne odhadovanej sumy 717,9 milióna EUR dosiahli pripísané príjmy prenesené z roku 2009 do roku 2010 768,3 milióna EUR. Celková suma pripísaných príjmov rozpočtu EÚ na rok 2010 vo forme dočasných prostriedkov na reštrukturalizáciu dosiahla 1 375,1 milióna EUR. 7. ČERPANIE FONDU NA REšTRUKTURALIZÁCIU V ODVETVÍ CUKRU Od konca januára 2010 členské štáty nerealizovali prakticky žiadne platby (Poznámka: platby len 0,7 milióna EUR) pomoci pre reštrukturalizovaný sektor cukru, žiadne platby diverzifikačnej pomoci, ani pomoci na rafináciu cukru. 8. ZÁVERY Z doterajšieho čerpania rozpočtových prostriedkov EPZF na rok 2010 k 31. januáru 2010 vyplýva, že mesačné vrátenie prostriedkov členským štátom prekročilo schválené rozpočtové prostriedky, na ktoré poukazuje súčasná úroveň ukazovateľa, približne o 33,8 milióna EUR. Získali sa pripísané príjmy v hodnote 483,8 milióna EUR a očakáva sa, že sa ešte v roku 2010 získa 305,2 milióna EUR. Momentálne Komisia očakáva, že pripísané príjmy, ktoré sú dostupné, ako aj tie, ktoré budú dostupné počas tohto roka, sa použijú na uhradenie financovania prevádzkových fondov organizácií výrobcov a režimu jednotnej platby, ako sa pôvodne očakávalo pri zostavovaní rozpočtu. Pokiaľ ide o to, že rozpočtový orgán zvýšil opravy na základe overenia účtov z– 230,0 milióna EUR na celkových – 310,0 milióna EUR, Komisia bude prísne sledovať vývoj plnenia rozpočtu, aby zistila, či by nedostatočné čerpanie v iných oblastiach rozpočtu neumožnilo financovať časť svojich negatívnych výdavkov, ktoré nebudú uhradené na základe rozhodnutí o vyrovnaní účtov Komisie a iných opráv za nerešpektovanie termínu platby príslušnými členskými štátmi. [pic] [pic] [1] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).